Vir die afgelope paar jaar bied die Genootskap vir die Handhawing van Afrikaans (GHA) vir ons "gewone" mense 'n geleentheid om hulle gedigte, wat nie gewoonlik die groot kollig kry nie, 'n platform om op te tree aan die hand van 'n kompetisie waar gedigte gewaardeer kan word en gekeur kan word vir publisering.
Dié kompetisie word onder 4 afdelings aangebied, naamlik Laerskool, Hoërskool, Tersiêr, en Ope.
Oor die jare is gedigte van baie hoë gehalte ontvang, wat die Genootskap laat besef het dat daar werklik mense is met 'n talent vir dig. Daarom word hierdie platform jaarliks aangebied. Groot pryse word jaarliksaangebied, waar die kans om gedigte gepubliseer te kry in die nuwe bloemlesing van Stemme uit die Suiderland sekerlik die mees gesogte is.
Uit die 114 digters wat in die ope kategorie deelgeneem het wat bestaan uit meestal volwassenes, het Kabous as 16-jarige deelgeneem.
Tydens die gala-aand wat die 9de November plaasgevind het,het hulle die algehele wenner sowel as die bundel bekendgestel. Volgens Kabous was dit 'n "werklik 'n amazing aand!"
Daar was 750 gedigte wat ingestuur is om deur die keuringsproses te gaan waarna daar net so oor die 400 gekeur is voor dit deur die finale keuringsproses moes gaan, tydens hierdie proses was daar 3 van Kabous se gedigte. Na die finale keuringsproses is daar 1 van sy gedigte gepubliseer.